Nye Tidender, 1730-05-01
Frankerige. Constitutions-Affairen giver saavel de Store som de smaa udi dette Rige sine Occupationer, og har den sidste Parlamentet tilstillede befaling om den givne Declarations Registering og Jndførsel, foraarsaget megen Opsyn i Parlamenterne i dette Rige, saa at end og i Parlamentet i Paris er tenkt paa derimod at lade noget indføre, men neppe er sligt kommen Hans Majest. for Ørene, at jo de Deputerede udi Parlamentet den 29 i forrige Maaned ere opfordrede til Hove, hvor de den 1 Maji. alle i sorte Ceremonie-Klæder, anførte af Ober-Præsidenten du Portail, med de sædvanlige Solenniteter af Stats-Secreteren Greven af Maurepas og Ober-Ceremonie=Mesteren bleve indførte til Kongen i Cabinettet, da Hans Majest. i Paahør af Hertugen af Orleans, Cardinal Fleury, Store-Cantzeleren og Stats-Secretererne dennem saaledes tiltalede: Vi haver ladet dennem hidkalde, for at give dem vores Misfornøielse tilkiende over de Forsamlinger, hvilke de siden afvigte 3die April under sig have holdet, det øvrige haver vores Cantzeler dennem at tilkiendegive, da denne Minister sig herpaa saaledes lod forlyde: Kongen forbyder dennem endnu eengang for alle uden hans Tilladelse og Ober-Præsidentens Nærværelse, at komme tilsammen: Jkke dismindre befaler dog alligevel Hans Maj. dennem, med det allerførste at forsamles, for at til intet giøre deres forrige Raadslag og alt hvad de siden den sidste udi H. Majests. Nærværelse holdte Samling, have forrettet, paa det Erindringen af saadanne Forsamlinger under en ævig Forglemmelse kand vorde glemt og begravne. Saa fremt de skulle efterlade sligt at sette i Verk, vil Hans Majest. herefter ikke ansee dem som en Fader, men som deres Konge. Derpaa sagde endnu Kongen selv. Vi befale dennem Vores Meening, saaledes som Store-Cantzeler dennem den har foredraget, at udføre og efterleve. Og efter at Hans Majest. havde vendt sig til sin Advocat, sagde hand til ham: Vi ere vel tilfreds med eders Opførsel. Hvorpaa Ober Præsidenten svarede: Allernaadigste Konge. Det smerte, Parlamentet inderlig at have fortient denne af Eders Majest. bekomne Erindring om deres Forseelse, og forsikrer det derhos underdanigst at stræbe derhen, at saadan deres Opførsel kand vorde udslettet af E. K. Majests. Jhukommelse. Saaledes meenes da Kirke-Freden i dette Rige at være stiftet; Om Freden i det Verdslige lenge vil vare ved, skal beroe paa en fra det Keiserlige Hof forventende Courers Tilbagekomst med Keyserens endelige Svar paa de nye gjorte Forslag, da det Keiserlige Hof endnu saa fast vedbliver i det Jtalienske Væsen ej at vige en Fods bred uden for det, som i Qvadruple-Alliancen og den Londiske Tractat derom er vedtaget, og teer sig heel fortrydelig over de store Udgifter samme ved sine Troupers Forsending til Jtalien er ibragt. Dog haabes at det sidste Forslag antages, som skal bestaae udi at garantere Keiseren 1. for de af Spanien belovede og tilbage holdne Summer, der skal udgiøre en anseelig Capital. 2. Dernest for Successionen i de Keiserlige Stater at skulle forblive saaledes, som den af Keiseren maatte blive indrettet, hvortil skal være føjet dette, at paa det at Keyserens Authoritet ei skal svekkes, da hand har paataget sig at forsvare Store-Hertugen af Toscana for ald fra Spanien befrygtende Overlast, og Spanien ligeledes kunde være i Sikkerhed og Jnfanten forvisset om Successionen i sin Tid skulle de Toscaniske Søe-Havne, ja Porto Longone selv, som Spanien besidder, overleveres til Frankerige, og Jnfanten forblive udi Parma, indtil Tid var, at hand med Store Hertugens Minde kunde indkomme i det Toscaniske. Blive disse Vilkoer ey antagne, eller Keiseren ikke udlader sig i sit endelige Svar saaledes, som de Sevilliske Allierede finder antagelig, er alting saavel her i Riget som udi Store Britannien og Holland parat til baade med Skibe og Folk at efterkomme hvis med det Spanske Hof er indgaaet, og at sette den Spanske General Marquis de Spinola, som ved sin Nærværelse i Paris med de Franske Generaler og de Sevilliske Allieredes Ministrer har regleret Krigs-Toget, i stand til at udføre det paa Jtalien forehavende Dessein, til hvilken ende saavel den Spanske Flode som Armeen ved og udi Barcelona holdes i Beredskab.